nibzard/narodne-novine-full-text-markdown huggingface dataset:
### NN 70/2025 (16.4.2025.), Rješenje o imenovanju ravnateljice Središnjeg registra osiguranika

VLADA REPUBLIKE HRVATSKE

912

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 7. stavka 2. Zakona o Središnjem registru osiguranika (»Narodne novine«, br. 159/13., 39/18. i 21/22.) i članka 24. stavka 2. Statuta Središnjeg registra osiguranika (»Narodne novine«, br. 83/14., 60/15., 70/15. – pročišćeni tekst, 62/17., 77/17. – pročišćeni tekst i 91/18.), Vlada Republike Hrvatske je na sjednici održanoj 10. travnja 2025. donijela

RJEŠENJE

O IMENOVANJU RAVNATELJICE SREDIŠNJEG REGISTRA OSIGURANIKA

Imenuje se ISKRA PRIMORAC ravnateljicom Središnjeg registra osiguranika, s danom 15. travnja 2025.

Klasa: UP/I 080-02/25-01/98
 Urbroj: 50301-15/28-25-2
 Zagreb, 10. travnja 2025.

Predsjednik
 mr. sc. Andrej Plenković, v. r.
### NN 70/2025 (16.4.2025.), Rješenje o razrješenju ravnateljice Središnjeg registra osiguranika

VLADA REPUBLIKE HRVATSKE

911

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 7. stavka 2. Zakona o Središnjem registru osiguranika (»Narodne novine«, br. 159/13., 39/18. i 21/22.) i članka 24. stavka 2. Statuta Središnjeg registra osiguranika (»Narodne novine«, br. 83/14., 60/15., 70/15. – pročišćeni tekst, 62/17., 77/17. – pročišćeni tekst i 91/18.), Vlada Republike Hrvatske je na sjednici održanoj 10. travnja 2025. donijela

RJEŠENJE

O RAZRJEŠENJU RAVNATELJICE SREDIŠNJEG REGISTRA OSIGURANIKA

Razrješuje se ISKRA PRIMORAC dužnosti ravnateljice Središnjeg registra osiguranika, s danom 14. travnja 2025., zbog isteka mandata.

Klasa: UP/I 080-02/25-02/66
 Urbroj: 50301-15/28-25-2
 Zagreb, 10. travnja 2025.

Predsjednik
 mr. sc. Andrej Plenković, v. r.
### NN 70/2025 (16.4.2025.), Rješenje o razrješenju i imenovanju supredsjedatelja Zajedničkog povjerenstva za provedbu i promicanje gospodarske suradnje između Vlade Republike Hrvatske i Vlade Republike Indije

VLADA REPUBLIKE HRVATSKE

913

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 3. stavka 4. Ugovora između Vlade Republike Hrvatske i Vlade Republike Indije o gospodarskoj suradnji (»Narodne novine – Međunarodni ugovori«, broj 5/17.), Vlada Republike Hrvatske je na sjednici održanoj 10. travnja 2025. donijela

RJEŠENJE

O RAZRJEŠENJU I IMENOVANJU SUPREDSJEDATELJA ZAJEDNIČKOG POVJERENSTVA ZA PROVEDBU I PROMICANJE GOSPODARSKE SURADNJE IZMEĐU VLADE REPUBLIKE HRVATSKE I
 VLADE REPUBLIKE INDIJE

1. Razrješuje se HRVOJE BUJANOVIĆ dužnosti supredsjedatelja Zajedničkog povjerenstva za provedbu i promicanje gospodarske suradnje između Vlade Republike Hrvatske i Vlade Republike Indije.

2. Imenuje se GORAN ROMEK, državni tajnik u Ministarstvu gospodarstva, supredsjedateljem Zajedničkog povjerenstva za provedbu i promicanje gospodarske suradnje između Vlade Republike Hrvatske i Vlade Republike Indije.

Klasa: 080-02/25-03/52
 Urbroj: 50301-15/07-25-2
 Zagreb, 10. travnja 2025.

Predsjednik
 mr. sc. Andrej Plenković, v. r.
### NN 70/2025 (16.4.2025.), Rješenje o imenovanju članova i zamjenika članova Zajedničkog povjerenstva za provedbu Sporazuma o uklanjanju postojećeg i izgradnji novog »Gradskog stadiona Maksimir«

VLADA REPUBLIKE HRVATSKE

914

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 10. stavaka 1. i 2. Sporazuma o uklanjanju postojećeg i izgradnji novog »Gradskog stadiona Maksimir«, od 10. travnja 2025., Vlada Republike Hrvatske je na sjednici održanoj 10. travnja 2025. donijela

RJEŠENJE

O IMENOVANJU ČLANOVA I ZAMJENIKA ČLANOVA ZAJEDNIČKOG POVJERENSTVA ZA PROVEDBU SPORAZUMA O UKLANJANJU POSTOJEĆEG I IZGRADNJI NOVOG »GRADSKOG STADIONA MAKSIMIR«

1. Za članove Zajedničkog povjerenstva za provedbu Sporazuma o uklanjanju postojećeg i izgradnji novog »Gradskog stadiona Maksimir«, kao predstavnici Vlade Republike Hrvatske, imenuju se:

– BRANKO BAČIĆ, potpredsjednik Vlade Republike Hrvatske i ministar prostornoga uređenja, graditeljstva i državne imovine

– dr. sc. MARKO PRIMORAC, potpredsjednik Vlade Republike Hrvatske i ministar financija

– OLEG BUTKOVIĆ, potpredsjednik Vlade Republike Hrvatske i ministar mora, prometa i infrastrukture

– TONČI GLAVINA, ministar turizma i sporta.

2. Za zamjenike članova Zajedničkog povjerenstva za provedbu Sporazuma o uklanjanju postojećeg i izgradnji novog »Gradskog stadiona Maksimir«, kao predstavnici Vlade Republike Hrvatske, imenuju se:

– IVA HUDAN

– LEON ŽULJ

– TOMISLAV MIHOTIĆ

– IVAN DODIG.

Klasa: 080-02/25-01/38
 Urbroj: 50301-15/28-25-1
 Zagreb, 10. travnja 2025.

Predsjednik
 mr. sc. Andrej Plenković, v. r.
### NN 70/2025 (16.4.2025.), Odluka o postavljanju počasnog konzula Republike Hrvatske u Republici Filipinima, sa sjedištem u Manili

PREDSJEDNIK REPUBLIKE HRVATSKE

904

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U REPUBLICI FILIPINIMA, SA SJEDIŠTEM U MANILI

IVAN KLARIĆ postavlja se za počasnog konzula Republike Hrvat­ske u Republici Filipinima, sa sjedištem u Manili i konzularnim ovlastima nad konzularnim područjem koje obuhvaća provinciju National Capital Region.

Ova Odluka stupa na snagu danom donošenja.

Klasa: 020-02/25-05/01
 Urbroj: 71-10-01/1-25-2
 Zagreb, 8. travnja 2025.

Predsjednik
 Republike Hrvatske
 Zoran Milanović, v. r.
### NN 70/2025 (16.4.2025.), Odluka o zatvaranju Konzulata Republike Hrvatske u Republici Filipinima, sa sjedištem u Manili

PREDSJEDNIK REPUBLIKE HRVATSKE

902

Na temelju odredbe članka 99. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13, 39/18 i 98/19) i točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-022-03/24-05/16, urbroj: 50301-21/06-25-6 od 31. ožujka 2025., donosim

ODLUKU

O ZATVARANJU KONZULATA REPUBLIKE HRVATSKE U REPUBLICI FILIPINIMA, SA SJEDIŠTEM U MANILI

Zatvara se Konzulat Republike Hrvatske u Republici Filipinima, sa sjedištem u Manili, na čelu s počasnim konzulom i konzularnim ovlastima nad konzularnim područjem koje obuhvaća Luzon s regijama: Metro Manila, Administrativna regija Cordillera, Ilocos, Cagayan Valley, Središnji Luzon, Calabarzon, Mimaropa, Bicol; Visayas s regijama: Zapadni i Istočni Visayas te Mindanao s regijama: Poluotok Zamboanga, Sjeverni Mindanao, Davao, Soccksargen, Caraga i Autonomna regija Muslimanski Mindanao.

Ova Odluka stupa na snagu danom donošenja.

Klasa: 020-02/25-01/02
 Urbroj: 71-10-01/1-25-2
 Zagreb, 8. travnja 2025.

Predsjednik
 Republike Hrvatske
 Zoran Milanović, v. r.
### NN 70/2025 (16.4.2025.), Odluka o osnivanju Konzulata Republike Hrvatske u Republici Filipinima, sa sjedištem u Manili

PREDSJEDNIK REPUBLIKE HRVATSKE

903

Na temelju odredbe članka 99. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13, 39/18 i 98/19) i točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-022-03/24-05/17, urbroj: 50301-21/06-25-4 od 31. ožujka 2025., donosim

ODLUKU

O OSNIVANJU KONZULATA REPUBLIKE HRVATSKE U REPUBLICI FILIPINIMA, SA SJEDIŠTEM U MANILI

Osniva se Konzulat Republike Hrvatske u Republici Filipinima, sa sjedištem u Manili, na čelu s počasnim konzulom i konzularnim ovlastima nad konzularnim područjem koje obuhvaća provinciju National Capital Region.

Ova Odluka stupa na snagu danom donošenja.

Klasa: 020-02/25-01/03
 Urbroj: 71-10-01/1-25-2
 Zagreb, 8. travnja 2025.

Predsjednik
 Republike Hrvatske
 Zoran Milanović, v. r.
### NN 71/2025 (18.4.2025.), Odluka o imenovanju predsjednice Centra za mirenje pri Hrvatskoj gospodarskoj komori

Hrvatska gospodarska komora

931

Na temelju članka 17. stavka 1. Pravilnika o medijaciji (»Narodne novine« broj: 147/2023) i članka 22. stavka 2. točke 21. Zakona o Hrvatskoj gospodarskoj komori (»Narodne novine« broj 144/2021) Upravni odbor Hrvatske gospodarske komore na 19. proširenoj sjednici 15. travnja 2025. godine donosi

ODLUKU

O IMENOVANJU PREDSJEDNICE
 CENTRA ZA MIRENJE PRI HRVATSKOJ GOSPODARSKOJ KOMORI

Članak 1.

Imenuje se prof. dr. sc. Jasna Omejec predsjednicom Centra za mirenje pri Hrvatskoj gospodarskoj komori, na razdoblje od četiri godine.

Članak 2.

Ova Odluka stupa na snagu danom donošenja.

Ova Odluka objavljuje se u »Narodnim novinama«.

Članak 3.

Stupanjem na snagu ove Odluke prestaje važiti Odluka o imenovanju predsjednice Centra za mirenje pri Hrvatskoj gospodarskoj komori klasa: 023-02/21-02/10, urbroj: 311-02-00-00-21-2 od 30. lipnja 2021. godine.

Klasa: 025-02/25-02/5
 Urbroj: 311-02-00-00-25-3
 Zagreb, 15. travnja 2025.

Predsjednik
 dr. sc. Luka Burilović, v. r.
### NN 71/2025 (18.4.2025.), Odluka o imenovanju predsjednika, potpredsjednika i članova Predsjedništva Stalnog arbitražnog sudišta pri Hrvatskoj gospodarskoj komori

HRVATSKA GOSPODARSKA KOMORA

932

Na temelju članka 22. stavka 2. točke 21. Zakona o Hrvatskoj gospodarskoj komori (»Narodne novine« broj: 144/2021), u skladu s člancima 42. i 43. Statuta Hrvatske gospodarske komore (»Narodne novine« broj 67/2022 i 113/2023) i člankom 3. Pravilnika o Stalnom arbitražnom sudištu Hrvatske gospodarske komore (»Narodne novine« broj 50/2017 i 11/2019), Upravni odbor Hrvatske gospodarske komora na 19. proširenoj sjednici 15. travnja 2025. donosi

ODLUKU

O IMENOVANJU PREDSJEDNIKA, POTPREDSJEDNIKA I ČLANOVA PREDSJEDNIŠTVA STALNOG ARBITRAŽNOG SUDIŠTA PRI HRVATSKOJ GOSPODARSKOJ KOMORI

I.

U Predsjedništvo Stalnog arbitražnog sudišta pri Hrvatskoj gospodarskoj komori na razdoblje od četiri godine imenuju se:

– prof. dr. sc. Hrvoje Sikirić, Pravni fakultet Sveučilišta u Zagrebu, Trg Republike Hrvatske 14, Zagreb – na funkciju predsjednika

– prof. dr. sc. Eduard Kunštek, Pravni fakultet Sveučilišta u Rijeci, Hahlić 6, Rijeka – na funkciju potpredsjednika

– dr. sc. Branimir Kos, Hrvatska gospodarska komora, Rooseveltov trg 2, Zagreb – na funkciju potpredsjednika

– prof. dr. sc. Davor Babić, Pravni fakultet Sveučilišta u Zagrebu, Trg Republike Hrvatske 14, Zagreb – u svojstvu člana

– dr. sc. Tin Matić, Odvjetničko društvo Tin Matić & Partneri d.o.o., Vlaška 95, Zagreb – u svojstvu člana

– prof. dr. sc. Petar Miladin, Pravni fakultet Sveučilišta u Zagrebu, Trg Republike Hrvatske 14, Zagreb – u svojstvu člana

– Željko Olujić, Odvjetničko društvo Olujić, Pezić & Partneri d.o.o., Trg Marka Marulića 2, Zagreb – u svojstvu člana

– prof. dr. sc. Jasna Omejec, Pravni fakultet Sveučilišta u Zagrebu, Trg Republike Hrvatske 14, Zagreb – u svojstvu člana

– prof. dr. sc. Ante Perkušić, Pravni fakultet Sveučilišta u Splitu, Ulica Domovinskog rata 8, Split – u svojstvu člana.

II.

Ova Odluka stupa na snagu danom donošenja i objavit će se u »Narodnim novinama«.

III.

Stupanjem na snagu ove Odluke prestaje važiti Odluka o imenovanju predsjednika, potpredsjednika i članova Predsjedništva Stalnog arbitražnog sudišta Hrvatske gospodarske komore klasa: 023-02/21-02/7, urbroj: 311-02-00-00-21-4 od 12. travnja 2021.

Klasa: 025-02/25-02/5
 Urbroj: 311-02-00-00-25-4
 Zagreb, 15 travnja 2025.

Predsjednik
 dr. sc. Luka Burilović, v. r.
### NN 71/2025 (18.4.2025.), Odluka o autorizaciji plovila za ribolov igluna (Xiphias gladius) u 2025. godini

MINISTARSTVO POLJOPRIVREDE, ŠUMARSTVA I RIBARSTVA

928

Na temelju članka 15. stavka 3. Zakona o morskom ribarstvu (»Narodne novine«, br. 62/17., 130/17., 14/19., 30/23. i 14/24.), članka 7. stavka 1. i članka 8. stavka 5. Pravilnika o ribolovnim mogućnostima i ribolovu igluna (Xiphias gladius) (»Narodne novine«, br. 36/23., 30/24., 3/25. i 68/25.), ministar poljoprivrede, šumarstva i ribarstva donosi

ODLUKU

O AUTORIZACIJI PLOVILA ZA RIBOLOV IGLUNA (Xiphias gladius) U 2025. GODINI

I.

Ovom Odlukom autoriziraju se plovila za ribolov igluna (Xiphias gladius) u 2025. godini na temelju uvjeta i kriterija propisanih Pravilnikom o ribolovnim mogućnostima i ribolovu igluna (Xiphias gladius) (»Narodne novine«, br. 36/23., 30/24., 3/25. i 68/25.) (u daljnjem tekstu: Pravilnik).

II.

Sukladno točki I. ove Odluke, pravo na korištenje državne kvote u ribolovu igluna (Xiphias gladius) plutajućim parangalom ostvaruju sljedeća plovila s individualnim kvotama po plovilu:

|  |  |  |  |
| --- | --- | --- | --- |
| Redni broj | CFR | Registarska oznaka ili ime plovila | Kvota (kg) |
| 1. | HRV000001052 | 100101-CT | 1.242 |
| 2. | HRV000001684 | 103152-VD | 2.133 |
| 3. | HRV000016003 | 1103-ŠB | 574 |
| 4. | HRV000002471 | 12-CT | 972 |
| 5. | HRV000000905 | 155-CT | 913 |
| 6. | HRV000001028 | 156-CT | 1.056 |
| 7. | HRV000016180 | 179674-KŽ | 3.100 |
| 8. | HRV000017530 | 199-SR | 888 |
| 9. | HRV000016892 | 205-KŽ | 2.771 |
| 10. | HRV000001409 | 211112-VD | 1.907 |
| 11. | HRV000002127 | 215-KŽ | 2.145 |
| 12. | ITA000019188 | 244-KŽ | 6.676 |
| 13. | HRV000016903 | 251480-SO | 1.373 |
| 14. | HRV000017295 | 256076-KŽ | 5.854 |
| 15. | HRV000001790 | 341-CT | 1.689 |
| 16. | HRV000001354 | 563-VD | 1.699 |
| 17. | HRV000001481 | 56-TG | 3.399 |
| 18. | HRV000016231 | 576-DB | 4.270 |
| 19. | HRV000016154 | 999-VD | 1.455 |
| 20. | HRV000001347 | KRALJICA MIRA | 1.885 |

III.

Sukladno točki I. ove Odluke, pravo na korištenje državne kvote u ribolovu igluna (Xiphias gladius) panulom i/ili odmetom po olimpijskom principu s maksimalnom ulovnom količinom po plovilu do 200 kg ili do iskorištenja ukupne kvote od 1.500 kg, što god nastupi ranije, ostvaruju sljedeća plovila:

|  |  |  |
| --- | --- | --- |
| Redni  broj | CFR broj plovila | Registarska oznaka ili ime plovila |
| 1. | HRV000001002 | 8-TP |
| 2. | HRV000001347 | KRALJICA MIRA |
| 3. | HRV000001354 | 563-VD |
| 4. | HRV000001609 | 700-VD |
| 5. | HRV000002120 | 212-TI |
| 6. | HRV000016231 | 576-DB |
| 7. | HRV000016903 | 251480-SO |
| 8. | HRV000017080 | 403-TI |
| 9. | HRV000017295 | 256076-KŽ |

IV.

Plovila iz točaka II. i III. ove Odluke ribolov smiju obavljati sukladno odredbama Pravilnika od dana izdavanja Odobrenja kojima se ona autoriziraju za ribolov igluna.

V.

Ova Odluka stupa na snagu prvoga dana od dana objave u »Narodnim novinama«.

Klasa: 324-03/25-01/75
 Urbroj: 525-12/718-25-1
 Zagreb, 15. travnja 2025.

Potpredsjednik Vlade
 i ministar
 David Vlajčić, v. r.
### NN 72/2025 (23.4.2025.), Zakon o izmjenama i dopuni Zakona o kaznenom postupku

Greška u prikazu.
### NN 72/2025 (23.4.2025.), Zakon o dopuni Zakona o blagdanima, spomendanima i neradnim danima u Republici Hrvatskoj

HRVATSKI SABOR

936

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI ZAKONA O BLAGDANIMA, SPOMENDANIMA I NERADNIM DANIMA U REPUBLICI HRVATSKOJ

Proglašavam Zakon o dopuni Zakona o blagdanima, spomendanima i neradnim danima u Republici Hrvatskoj, koji je Hrvatski sabor donio na sjednici 11. travnja 2025.

Klasa: 011-02/25-02/40
 Urbroj: 71-10-01/1-25-2
 Zagreb, 17. travnja 2025.

Predsjednik
 Republike Hrvatske
 Zoran Milanović, v. r.

ZAKON

O DOPUNI ZAKONA O BLAGDANIMA, SPOMENDANIMA I NERADNIM DANIMA U REPUBLICI HRVATSKOJ

Članak 1.

U Zakonu o blagdanima, spomendanima i neradnim danima u Republici Hrvatskoj (»Narodne novine« br. 110/19.) u članku 2. stavku 1. iza podstavka 4. dodaje se novi podstavak 5. koji glasi:

»‒ 3. svibnja ‒ Dan sjećanja na ubijenu i stradalu djecu u Domovinskom ratu«.

Dosadašnji podstavci 5. do 11. postaju podstavci 6. do 12.

Iza stavka 5. dodaje se novi stavak 6. koji glasi:

»(6) Dan sjećanja na ubijenu i stradalu djecu u Domovinskom ratu, kao dan spomena na svu djecu koja su ubijena i stradala u Domovinskom ratu, obilježava se primjereno i dostojanstveno.«.

Dosadašnji stavci 6. do 12. postaju stavci 7. do 13.

Članak 2.

Ovaj Zakon objavit će se u »Narodnim novinama«, a stupa na snagu 1. svibnja 2025.

Klasa: 022-02/25-01/26
 Zagreb, 11. travnja 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 72/2025 (23.4.2025.), Pravilnik o izmjeni Pravilnika o obradi biometrijskih podataka

Ministarstvo unutarnjih poslova

945

Na temelju članka 19. stavka 7. Zakona o obradi biometrijskih podataka (»Narodne novine«, br. 127/19) ministar nadležan za unutarnje poslove, uz prethodnu suglasnost ministra nadležnog za poslove pravosuđa i ministra nadležnog za vanjske poslove donosi

PRAVILNIK

O IZMJENI PRAVILNIKA O OBRADI
 BIOMETRIJSKIH PODATAKA

Članak 1.

(1) Prilog 1. iz članka 20. Pravilnika o obradi biometrijskih podataka (»Narodne novine«, br. 122/20) zamjenjuje se novim Prilogom 1. koji je sastavni dio ovoga Pravilnika.

(2) Novi Prilog 1. stupa na snagu zajedno s ovim Pravilnikom, ne objavljuje se u »Narodnim novinama« te se na propisani način čuva u prostorijama načelnika Uprave kriminalističke policije i rukovoditelja ustrojstvene jedinice Sigurnosno-obavještajne agencije zadužene za mjere prikrivanja.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/25-01/72

Urbroj: 511-01-152-25-1

Zagreb, 16. travnja 2025.

Ministar
 dr. sc. Davor Božinović, v. r.
### NN 72/2025 (23.4.2025.), Odluka o zatvaranju za promet postojećeg željezničko-cestovnog prijelaza

Agencija za sigurnost željezničkog prometa

949

Na temelju članka 98. stavka 10. Zakona o sigurnosti i inter­operabilnosti željezničkog sustava (»Narodne novine«, broj 63/20), a u svezi s člankom 22. Pravilnika o uvjetima za određivanje križanja željezničke pruge i drugih prometnica (»Narodne novine«, broj 111/15) ravnatelj Agencije za sigurnost željezničkog prometa donosi

ODLUKU

O ZATVARANJU ZA PROMET POSTOJEĆEG ŽELJEZNIČKO-CESTOVNOG PRIJELAZA

I.

Zatvara se za promet postojeći željezničko-cestovni prijelaz na križanju željezničke pruge M201 (Gyekenyes) – Državna granica – Koprivnica – Dugo Selo u km 446+143 i lokalne ceste.

II.

Ova Odluka stupa na snagu danom donošenja.

Klasa: 341-04/25-02/04

Urbroj: 387-03/05-25-02

Zagreb, 11. travnja 2025.

V. d. ravnatelja
 Želimir Delač, dipl. ing. el., v. r.
### NN 72/2025 (23.4.2025.), Odluka o dodjeli odlikovanja Reda Danice hrvatske s likom Katarine Zrinske mons. Berislavu (Vid) Grgiću, prelatu Tromsoa u miru

PREDSJEDNIK REPUBLIKE HRVATSKE

941

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06 i 118/19), donosim

ODLUKU

O DODJELI ODLIKOVANJA

Redom Danice hrvatske s likom Katarine Zrinske, za osobite zasluge u očuvanju hrvatskog jezika i identiteta, te izniman doprinos u promicanju moralnih i društvenih vrednota dugogodišnjim pastoralnim i socijalnim radom u Kraljevini Norveškoj, odlikuje se

mons. BERISLAV (Vid) GRGIĆ, prelat Tromsøa u miru.

Klasa: 060-03/25-14/03
 Urbroj: 71-05-01/4-25-01
 Zagreb, 7. travnja 2025.

Predsjednik
 Republike Hrvatske
 Zoran Milanović, v. r.
### NN 72/2025 (23.4.2025.), Odluka o dodjeli odlikovanja Reda Danice hrvatske s likom Katarine Zrinske Tereziji (Marija) Turkalj

PREDSJEDNIK REPUBLIKE HRVATSKE

940

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06 i 118/19), donosim

ODLUKU

O DODJELI ODLIKOVANJA

Redom Danice hrvatske s likom Katarine Zrinske, za osobite zasluge u očuvanju hrvatskog jezika i identiteta u Kraljevini Norveškoj, te za izniman doprinos u humanitarnom radu i djelovanju, ustrajnoj potpori i pomoći u obnovi Republike Hrvatske nakon Domovinskog rata, odlikuje se

TEREZIJA (Marija) TURKALJ.

Klasa: 060-03/25-14/02
 Urbroj: 71-05-01/4-25-01
 Zagreb, 7. travnja 2025.

Predsjednik
 Republike Hrvatske
 Zoran Milanović, v. r.
### NN 72/2025 (23.4.2025.), Odluka o dodjeli odlikovanja Reda Danice hrvatske s likom Katarine Zrinske Hrvatskoj zajednici u Norveškoj

PREDSJEDNIK REPUBLIKE HRVATSKE

943

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), donosim

ODLUKU

O DODJELI PRIZNANJA

Povelja Republike Hrvatske, za osobite zasluge u očuvanju hrvatskog identiteta, kulture, jezika i tradicije u Kraljevini Norveškoj u više od 35 godina djelovanja, te izniman doprinos priznanju Republike Hrvatske kao neovisne države, dodjeljuje se

HRVATSKOJ ZAJEDNICI U NORVEŠKOJ.

Klasa: 061-01/25-01/05
 Urbroj: 71-05-01/4-25-01
 Zagreb, 7. travnja 2025.

Predsjednik
 Republike Hrvatske
 Zoran Milanović, v. r.
### NN 72/2025 (23.4.2025.), Odluka o dodjeli priznanja Povelja Republike Hrvatske Nogometnom klubu Il Croatia Oslo

PREDSJEDNIK REPUBLIKE HRVATSKE

942

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), donosim

ODLUKU

O DODJELI PRIZNANJA

Povelja Republike Hrvatske, za izniman dugogodišnji doprinos u promicanju zajedništva hrvatske zajednice kroz sportske aktivnosti, te očuvanju hrvatskog identiteta u više od 50 godina djelovanja, dodjeljuje se

NOGOMETNOM KLUBU IL CROATIA OSLO.

Klasa: 061-01/25-01/04
 Urbroj: 71-05-01/4-25-01
 Zagreb, 7. travnja 2025.

Predsjednik
 Republike Hrvatske
 Zoran Milanović, v. r.
### NN 72/2025 (23.4.2025.), Odluka o proglašenju Dana žalosti u Republici Hrvatskoj povodom smrti Svetog Oca Franje

Vlada Republike Hrvatske

944

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 22. travnja 2025. donijela

ODLUKU

O PROGLAŠENJU DANA ŽALOSTI U REPUBLICI HRVATSKOJ POVODOM SMRTI SVETOG OCA FRANJE

I.

Vlada Republike Hrvatske proglašava subotu 26. travnja 2025. Danom žalosti u Republici Hrvatskoj povodom smrti Svetog Oca Franje.

II.

Dan žalosti označava se obveznim isticanjem zastave Republike Hrvatske na pola koplja na svim zgradama u kojima su smještena tijela državne vlasti i tijela jedinica lokalne i područne (regionalne) samouprave te zgradama u kojima je sjedište ili se obavlja djelatnost pravnih osoba odnosno u kojima fizičke osobe obavljaju samostalnu djelatnost.

III.

Na Dan žalosti u vrijeme od 7 do 19 sati ne mogu se održavati zabavne priredbe.

Pravne osobe koje obavljaju televizijsku i radijsku djelatnost svoje će programe prilagoditi obilježavanju Dana žalosti, osobito tako što će emitirati programe koji po svojoj naravi odgovaraju obilježavanju tog dana.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/189

Urbroj: 50301-29/09-25-1

Zagreb, 22. travnja 2025.

Predsjednik
 mr. sc. Andrej Plenković, v. r.
### NN 73/2025 (25.4.2025.), Pravilnik o izmjenama Pravilnika o ribolovnim mogućnostima u gospodarskom ribolovu na moru okružujućom mrežom plivaricom – srdelarom

Ministarstvo poljoprivrede, šumarstva i ribarstva

956

Na temelju članka 12. stavka 1. točaka 1., 2., 7. i 8. Zakona o morskom ribarstvu (»Narodne novine«, br. 62/17., 130/17., 14/19., 30/23. i 14/24.) ministar poljoprivrede, šumarstva i ribarstva donosi

PRAVILNIK

O IZMJENAMA PRAVILNIKA O RIBOLOVNIM MOGUĆNOSTIMA U GOSPODARSKOM RIBOLOVU NA MORU OKRUŽUJUĆOM MREŽOM
 PLIVARICOM – SRDELAROM

Članak 1.

U Pravilniku o ribolovnim mogućnostima u gospodarskom ribolovu na moru okružujućom mrežom plivaricom – srdelarom (»Narodne novine«, br. 23/22., 123/22., 13/23., 25/24., 106/24., 131/24. i 30/25.) u članku 3. stavku 3. točke b) i c) mijenjaju se i glase:

»b) od 31. ožujka u 12:00 sati do 30. travnja u 24:00 sata

c) od 31. svibnja u 00:00 sati do 30. lipnja u 12:00 sati«.

Stavak 5. briše se.

Članak 2.

U članku 6. stavak 2. mijenja se i glasi:

»(2) Izlazak u ribolov plovilima koja obavljaju ribolov okružujućom mrežom plivaricom – srdelarom zabranjen je u cijelom ribolovnom moru Republike Hrvatske u razdoblju od 1. svibnja u 00:00 sati do 30. svibnja u 24:00 sata.«.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/22-01/23
 Urbroj: 525-12/718-25-27
 Zagreb, 22. travnja 2025.

Potpredsjednik Vlade
 i ministar
 David Vlajčić, v. r.
### NN 73/2025 (25.4.2025.), Odluka o davanju suglasnosti na Statut Hrvatskog zavoda za zdravstveno osiguranje

VLADA REPUBLIKE HRVATSKE

954

Na temelju članka 31. stavka 2. Zakona o Vladi Republike Hrvatske (»Narodne novine« br. 150/11., 119/14., 93/16., 116/18., 80/22. i 78/24.) i članka 103. stavka 2. Zakona o obveznom zdravstvenom osiguranju (»Narodne novine« br. 80/13., 137/13., 98/19. i 33/23.), Vlada Republike Hrvatske je na sjednici održanoj 24. travnja 2025. donijela

ODLUKU

O DAVANJU SUGLASNOSTI NA STATUT HRVATSKOG ZAVODA ZA
 ZDRAVSTVENO OSIGURANJE

I.

Daje se suglasnost na Statut Hrvatskog zavoda za zdravstveno osiguranje, koji je Upravno vijeće Hrvatskog zavoda za zdravstveno osiguranje donijelo na sjednici održanoj 31. ožujka 2025.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/165

Urbroj: 50301-04/12-25-3

Zagreb, 24. travnja 2025.

Predsjednik
 mr. sc. Andrej Plenković, v. r.
### NN 73/2025 (25.4.2025.), Odluka o utvrđivanju letova koji se izuzimaju od plaćanja naknada u zračnoj plovidbi

Vlada Republike Hrvatske

953

Na temelju članka 8. stavka 5. Zakona o osnutku Hrvatske kontrole zračne plovidbe (»Narodne novine«, br. 19/98., 20/00. – Odluka Ustavnog suda Republike Hrvatske i 51A/13.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 24. travnja 2025. donijela

ODLUKU

O UTVRĐIVANJU LETOVA KOJI SE IZUZIMAJU OD PLAĆANJA NAKNADA U ZRAČNOJ PLOVIDBI

I.

Ovom Odlukom utvrđuju se letovi koji se izuzimaju od obveze plaćanja naknada u zračnoj plovidbi.

II.

Od plaćanja rutnih i terminalnih naknada izuzimaju se letovi iz članka 31. stavaka 3. i 4. Provedbene uredbe Komisije (EU) br. 2019/317 od 11. veljače 2019. o utvrđivanju programa performansi i sustava utvrđivanja naknada u okviru jedinstvenoga europskog neba te svih njenih izmjena i dopuna kojom se stavljaju izvan snage Provedbene uredbe (EU) 390/2013 i (EU) 391/2013 (SL L 56, 25. veljače 2019.).

III.

Naknada neostvarenih prihoda pružatelja usluga u zračnoj plovidbi osiguravat će se u državnom proračunu Republike Hrvatske za pojedinu kalendarsku godinu, a Ministarstvo mora, prometa i infrastrukture će planirati sredstva u državnom proračunu Republike Hrvatske kao nadoknadu društvu Hrvatska kontrola zračne plovidbe d.o.o. za rutne i terminalne naknade za izuzete letove.

IV.

Za provedbu isplate naknade iz točke III. ove Odluke, Ministarstvo mora, prometa i infrastrukture i društvo Hrvatska kontrola zračne plovidbe d.o.o., sklopit će poseban ugovor kojim će se detaljnije regulirati međusobna prava i obaveze.

V.

Danom stupanja na snagu ove Odluke stavlja se izvan snage Odluka o utvrđivanju letova koji se izuzimaju od plaćanja naknada u zračnoj plovidbi (»Narodne novine«, broj 81/14.).

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/150

Urbroj: 50301-27/22-25-2

Zagreb, 24. travnja 2025.

Predsjednik
 mr. sc. Andrej Plenković, v. r.
### NN 73/2025 (25.4.2025.), Rješenje o imenovanju povjerenika Vlade Republike Hrvatske za obavljanje poslova iz nadležnosti općinskog načelnika Općine Kalnik

VLADA REPUBLIKE HRVATSKE

955

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 86. stavka 1. točke 4. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 24. travnja 2025. donijela

RJEŠENJE

O IMENOVANJU POVJERENIKA VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI OPĆINSKOG NAČELNIKA OPĆINE KALNIK

1. Imenuje se BORIS SABOLIĆ povjerenikom Vlade Republike Hrvatske za obavljanje poslova iz nadležnosti općinskog načelnika Općine Kalnik.

2. Povjerenik Vlade Republike Hrvatske za svoj rad odgovara Vladi Republike Hrvatske.

3. Povjerenik Vlade Republike Hrvatske podnosi izvješće o svom radu Vladi Republike Hrvatske putem Ministarstva pravosuđa, uprave i digitalne transformacije.

4. Povjerenik Vlade Republike Hrvatske počet će obnašati dužnost stupanjem na snagu ovoga Rješenja.

5. Ovo Rješenje stupa na snagu danom objave u »Narodnim novinama«.

Klasa: 081-01/25-01/06

Urbroj: 50301-15/07-25-2

Zagreb, 24. travnja 2025.

Predsjednik
 mr. sc. Andrej Plenković, v. r.
### NN 74/2025 (30.4.2025.), Odluka o imenovanju zamjenica općinskog državnog odvjetnika u Općinskom državnom odvjetništvu u Velikoj Gorici

DRŽAVNOODVJETNIČKO VIJEĆE

971

ODLUKA

Državnoodvjetničko vijeće na temelju članka 41. stavka 1., u vezi s člankom 56. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/2023; u daljnjem tekstu Zakon o Državnoodvjetničkom vijeću), na 47. sjednici Vijeća održanoj 3. travnja 2025. godine, jednoglasno

odlučilo je

I. IVANA REHAČEK, viša sudska savjetnika na Županijskom sudu u Velikoj Gorici i INES MANCE ŠTIMAC, viša državnoodvjetnička savjetnica-specijalist u Županijskom državnom odvjetništvu u Velikoj Gorici imenuju se za zamjenike općinskog državnog odvjetnika u Općinskom državnom odvjetništvu u Velikoj Gorici.

II. Imenovane zamjenice dužne su stupiti na dužnost najkasnije u roku od šest mjeseci od dana imenovanja.

Klasa: 712-02/25-DOVO/27

Urbroj: 121-1

Zagreb, 3. travnja 2025.

Predsjednica
 Državnoodvjetničkog vijeća
 Željka Mostečak, v. r.
### NN 74/2025 (30.4.2025.), Odluka o imenovanju zamjenice županijskog državnog odvjetnika u Županijskom državnom odvjetništvu u Splitu

DRŽAVNOODVJETNIČKO VIJEĆE

970

ODLUKA

Državnoodvjetničko vijeće (dalje u tekstu: Vijeće) na temelju članka 41. stavka 1. i članka 57. Zakona o Državnoodvjetničkom vijeću (»Narodne novine« broj 67/2018, 126/2019, 80/2022 i 155/23 dalje u tekstu: Zakon o Državnoodvjetničkom vijeću) na 47. sjednici održanoj 3. travnja 2025.,

odlučilo je

I. KARMEN BRKIĆ, zamjenica općinskog državnog odvjetnika u Općinskom državnom odvjetništvu u Splitu, imenuju se za zamjenicu županijskog državnog odvjetnika u Županijskom državnom odvjetništvu u Splitu.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Klasa: 712-04/25-DOVO/05

Urbroj: 121-5

Zagreb, 3. travnja 2025.

Predsjednica
 Državnoodvjetničkog vijeća
 Željka Mostečak, v. r.
### NN 74/2025 (30.4.2025.), Odluka o imenovanju zamjenice općinskog državnog odvjetnika u Općinskom državnom odvjetništvu u Karlovcu

DRŽAVNOODVJETNIČKO VIJEĆE

969

ODLUKA

Državnoodvjetničko vijeće na temelju članka 41. stavka 1. i članka 56. Zakona o Državnoodvjetničkom vijeću (»Narodne novine« broj 67/2018, 126/2019, 80/2022 i 155/2023, dalje u tekstu: Zakon o Državnoodvjetničkom vijeću) na 47. sjednici održanoj 3. travnja 2025., jednoglasno

odlučilo je

I. MIA ŠKRTIĆ, viša državnoodvjetnička savjetnica u Općinskom državnom odvjetništvu u Karlovcu imenuje se za zamjenicu općinskog državnog odvjetnika u Općinskom državnom odvjetništvu u Karlovcu.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Klasa: 712-02/25-DOVO/04

Urbroj: 121-4

Zagreb, 3. travnja 2025

Predsjednica
 Državnoodvjetničkog vijeća
 Željka Mostečak, v. r.
### NN 74/2025 (30.4.2025.), Odluka o razrješenju dužnosti zamjenice općinskog državnog odvjetnika u Općinskom državnom odvjetništvu u Zlataru

DRŽAVNOODVJETNIČKO VIJEĆE

968

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/23; dalje u tekstu Zakon o Državnoodvjetničkom vijeću), odlučujući o zahtjevu za razrješenje Jasne Mehun, na 47. sjednici održanoj 3. travnja 2025.,

odlučilo je

JASNA MEHUN razrješava se dužnosti zamjenice općinskog državnog odvjetnika u Općinskom državnom odvjetništvu u Zlataru, s danom 1. srpnja 2025.

Klasa: 712-06/25-DOVO/09
 Urbroj: 121-3
 Zagreb, 3. travnja 2025.

Predsjednica
 Državnoodvjetničkog vijeća
 Željka Mostečak, v. r.
### NN 74/2025 (30.4.2025.), Odluka o razrješenju dužnosti zamjenika općinskog državnog odvjetnika u Općinskom državnom odvjetništvu u Čakovcu

Državnoodvjetničko vijeće

967

ODLUKA

Državnoodvjetničko vijeće na temelju članka 41., u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022 i 155/2023), odlučujući o zahtjevu Zorana Vinkovića, zamjenika općinskog državnog odvjetnika u Općinskom državnom odvjetništvu u Čakovcu za razrješenje, zastupanog po Bruni Čeri, odvjetniku iz Koprivnice, na 46. sjednici održanoj 25. ožujka 2025.

odlučilo je

ZORAN VINKOVIĆ razrješava se dužnosti zamjenika općinskog državnog odvjetnika u Općinskom državnom odvjetništvu u Čakovcu, s danom 25. ožujka 2025., na vlastiti zahtjev.

Klasa: 712-06/25-DOVO/08
 Urbroj: 121-4
 Zagreb, 25. ožujka 2025.

Predsjednica
 Državnoodvjetničkog vijeća
 Željka Mostečak, v. r.
### NN 74/2025 (30.4.2025.), Rješenje o imenovanju ravnatelja Hrvatskog državnog arhiva

VLADA REPUBLIKE HRVATSKE

962

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 41. stavka 4. Zakona o arhivskom gradivu i arhivima (»Narodne novine«, br. 61/18., 98/19., 114/22. i 36/24.) i članka 37. stavka 1. Statuta Hrvatskog državnog arhiva, Vlada Republike Hrvatske je na sjednici održanoj 16. travnja 2025. donijela

RJEŠENJE

O IMENOVANJU RAVNATELJA
 HRVATSKOG DRŽAVNOG ARHIVA

Imenuje se dr. sc. DINKO ČUTURA ravnateljem Hrvatskog državnog arhiva, s danom 13. svibnja 2025.

Klasa: UP/I 080-02/25-01/100
 Urbroj: 50301-15/28-25-2
 Zagreb, 16. travnja 2025.

Predsjednik
 mr. sc. Andrej Plenković, v. r.
### NN 74/2025 (30.4.2025.), Rješenje o razrješenju ravnatelja Hrvatskog državnog arhiva

VLADA REPUBLIKE HRVATSKE

961

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 41. stavka 4. Zakona o arhivskom gradivu i arhivima ("»Narodne novine«, br. 61/18., 98/19., 114/22. i 36/24.) i članka 37. stavka 1. Statuta Hrvatskog državnog arhiva, Vlada Republike Hrvatske je na sjednici održanoj 16. travnja 2025. donijela

RJEŠENJE

O RAZRJEŠENJU RAVNATELJA
 HRVATSKOG DRŽAVNOG ARHIVA

Razrješuje se dr. sc. DINKO ČUTURA dužnosti ravnatelja Hrvatskog državnog arhiva, s danom 12. svibnja 2025., zbog isteka mandata.

Klasa: UP/I 080-02/25-02/68
 Urbroj: 50301-15/28-25-2
 Zagreb, 16. travnja 2025.

Predsjednik
 mr. sc. Andrej Plenković, v. r.
### NN 74/2025 (30.4.2025.), Rješenje o razrješenju glavne tajnice Ministarstva kulture i medija

Vlada Republike Hrvatske

960

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 16. travnja 2025. donijela

RJEŠENJE

O RAZRJEŠENJU GLAVNE TAJNICE MINISTARSTVA KULTURE I MEDIJA

Razrješuje se MARICA MIKEC položaja glavne tajnice Ministarstva kulture i medija, s danom 28. travnja 2025., zbog isteka mandata.

Klasa: UP/I 080-02/25-02/67
 Urbroj: 50301-15/28-25-2
 Zagreb, 16. travnja 2025.

Predsjednik
 mr. sc. Andrej Plenković, v. r.
### NN 74/2025 (30.4.2025.), Podatak o ukupnim izdacima obveznog zdravstvenog osiguranja za 2024. godinu

HRVATSKI ZAVOD ZA ZDRAVSTVENO OSIGURANJE

973

Na osnovi članka 35. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11., 18/13., 1/14., 83/15. i 108/21.) Hrvatski zavod za zdravstveno objavljuje

PODATAK

O UKUPNIM IZDACIMA OBVEZNOG ZDRAVSTVENOG OSIGURANJA ZA 2024. GODINU

Obvezno zdravstveno osiguranje – izdaci za 2024.

|  |  |
| --- | --- |
| Sadržaj | 2024. |
| Ukupno | 5.589.260.030,36 |
| Zdravstvena zaštita | 5.056.387.204,55 |
| Primarna zdravstvena zaštita | 923.177.367,76 |
| Lijekovi | 738.510.948,42 |
| Bolnička i specijalističko-konzilijarna zdravstvena zaštita | 3.005.829.550,65 |
| Ortopedski pomagala i uređaji | 174.227.693,62 |
| Izdaci za prijevoz | 24.823.548,78 |
| Ostali oblici zdravstvene zaštite | 189.818.095,32 |
| Naknade | 451.804.259,30 |
| Ostali izdaci | 81.068.566,51 |
| Ostali izdaci za provođenje zdr. zaštite | 10.800.280,49 |
| Sredstva za funkcioniranje sustava | 70.268.286,02 |

Obvezno zdravstveno osiguranje
 Osigurane osobe – prosjek za 2024. g.

|  |  |
| --- | --- |
| Sadržaj | 2024. |
| Ukupno | 4.067.533 |
| Aktivni osiguranici | 1.763.654 |
| Umirovljenici | 1.034.139 |
| Članovi obitelji | 262.788 |
| Ostali osiguranici | 1.006.952 |

Klasa: 400-01/25-01/01
 Urbroj: 338-01-02-25-01
 Zagreb, 23. travnja 2025.

Ravnatelj
 Lucian Vukelić, dr. med. spec., v. r.
### NN 74/2025 (30.4.2025.), Pravilnik o dopunama Pravilnika o postupku i načinu polaganja naučničkog ispita

MINISTARSTVO GOSPODARSTVA

964

Na temelju članka 63. stavka 4. Zakona o obrtu (»Narodne novine«, br. 143/2013, 127/2019 i 41/2020) ministar nadležan za gospodarstvo, uz prethodnu suglasnost ministra nadležnog za obra­zovanje, donosi

PRAVILNIK

O DOPUNAMA PRAVILNIKA O POSTUPKU I NAČINU POLAGANJA NAUČNIČKOG ISPITA

Članak 1.

U Pravilniku o postupku i načinu polaganja naučničkog ispita (»Narodne novine«, br. 48/21, 65/22 i 77/23) u članku 14. stavku 6. podstavku 13. iza riječi: »strukovni dio – teorijski« dodaju se riječi: »te praktični dio naukovanja«.

Članak 2.

U Prilogu 3. u točki 8. NAČIN STJECANJA KVALIFIKACIJE u prvoj koloni iza podtočke b) dodaje se podtočka c) koja glasi: »c) Praktični dio naukovanja (\*praktična nastava i pripadajuće vježbe iz praktičnog dijela)«.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/20-01/02
 Urbroj: 526-05-01-25-24
 Zagreb, 22. travnja 2025.

Ministar
 Ante Šušnjar, v. r.
### NN 74/2025 (30.4.2025.), Pravilnik o izmjenama Pravilnika o postupku i načinu izdavanja dozvola (licencija) za izvođenje naukovanja

Ministarstvo gospodarstva

963

Na temelju članka 56. stavka 5. Zakona o obrtu (»Narodne novine«, br. 143/13, 127/19 i 41/20 – ispravak) ministar nadležan za gospodarstvo donosi

PRAVILNIK

O IZMJENAMA PRAVILNIKA O POSTUPKU I NAČINU IZDAVANJA DOZVOLA (LICENCIJA) ZA IZVOĐENJE NAUKOVANJA

Članak 1.

U Pravilniku o postupku i načinu izdavanja dozvola (licencija) za izvođenje naukovanja (»Narodne novine«, broj 107/20) u članku 7. stavku 2. točka 2. mijenja se i glasi: »procjena rizika za poslove za koje se izvodi naukovanje«.

Članak 2.

U članku 8. stavku 2. podstavak 2. briše se.

Članak 3.

U Prilogu 6. A) u točki Materijalni uvjeti mijenja se podtočka a) i glasi: »a) procjena rizika za poslove za koje se izvodi naukovanje«.

U Prilogu 6. A) u točki Materijalni uvjeti podtočka »c) Izvješće Državnog inspektorata o primjeni propisa iz područja zaštite na radu« briše se.

U Prilogu 6. B) u točki Materijalni uvjeti mijenja se podtočka a) i glasi: »a) procjena rizika za poslove za koje se izvodi naukovanje«.

U Prilogu 6. B) u točki Materijalni uvjeti podtočka »d) Izvješće Državnog inspektorata o primjeni propisa iz područja zaštite na radu« briše se.

PRIJELAZNE I ZAVRŠNE ODREDBE

Članak 4.

Hrvatska obrtnička komora, za potrebe planiranja inspekcijskog nadzora, Državnom inspektoratu Republike Hrvatske, putem elektroničke pošte kvartalno dostavlja informacije o izdanim dozvolama (licencijama) za izvođenje naukovanja.

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/20-01/09
 Urbroj: 526-05-01-25-5
 Zagreb, 22. travnja 2025.

Ministar
 Ante Šušnjar, v. r.
### NN 74/2025 (30.4.2025.), Ispravak Pravilnika o dopunama Pravilnika o djelokrugu rada tajnika te administrativno-tehničkim i pomoćnim poslovima koji se obavljaju u osnovnoj školi

MINISTARSTVO SOCIJALNE POLITIKE I MLADIH

978

Nakon izvršene usporedbe s izvornim tekstom Pravilnika o dopunama Pravilnika o djelokrugu rada tajnika te administrativno-tehničkim i pomoćnim poslovima koji se obavljaju u osnovnoj školi objavljenog u »Narodnim novinama« broj 71 od 18. travnja 2025., utvrđena je pogreška te se daje

ISPRAVAK PRAVILNIKA

O DOPUNAMA PRAVILNIKA O DJELOKRUGU RADA TAJNIKA TE ADMINISTRATIVNO-TEHNIČKIM I POMOĆNIM POSLOVIMA KOJI SE OBAVLJAJU U OSNOVNOJ ŠKOLI

U Pravilniku o dopunama Pravilnika o djelokrugu rada tajnika te administrativno-tehničkim i pomoćnim poslovima koji se obavljaju u osnovnoj školi (»Narodne novine«, broj 71/25) u članku 1., kojim je dodan članak 6.a, u dodanom članku 6.a stavku 2., točki 8., umjesto brojke: »8.« treba stajati brojka: »6.«.

Klasa: 602-01/25-01/00002
 Urbroj: 533-05-25-0003
 Zagreb, 24. travnja 2025.

Ministar
 prof. dr. sc. Radovan Fuchs, v. r.
### NN 75/2025 (2.5.2025.), Pravilnik o izmjenama Pravilnika o Referentnom centru za more Hrvatske agencije za okoliš i prirodu

Ministarstvo zaštite okoliša i zelene tranzicije

980

Na temelju članka 145. stavka 5. Zakona o zaštiti okoliša (»Narodne novine«, br. 80/13., 153/13., 78/15., 12/18. i 118/18.), ministrica zaštite okoliša i zelene tranzicije donosi

PRAVILNIK

O IZMJENAMA PRAVILNIKA O REFERENTNOM CENTRU ZA MORE HRVATSKE AGENCIJE ZA OKOLIŠ I PRIRODU

Članak 1.

U Pravilniku o Referentnom centru za more Hrvatske agencije za okoliš i prirodu (»Narodne novine« broj 76/17.) u nazivu Pravilnika riječi: »Hrvatske agencije za okoliš i prirodu« brišu se.

Članak 2.

U članku 1. riječi: »Hrvatske agencije za okoliš i prirodu« brišu se.

Članak 3.

U članku 7. stavak 2. mijenja se i glasi:

»(2) Ministarstvo na temelju obavijesti iz stavka 1. ovoga članka pokreće postupak ukidanja naziva Referentnog centra.«

Članak 4.

Članak 8. mijenja se i glasi:

»Ministarstvo predlaže Vladi Republike Hrvatske donošenje odluke da se pravnoj osobi ukida naziv Referentnog centra ako ista:

– ne obavlja poslove sukladno Zakonu i ovome Pravilniku ili

– ne ispunjava svoje obveze u roku ili

– ne obavlja poslove sukladno pravilima struke.«

Članak 5.

U cijelom tekstu Pravilnika riječ: »Agencija« u određenom padežu zamjenjuje se riječju: »Ministarstvo« u odgovarajućem padežu.

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/25-01/4
 Urbroj: 517-05-02-25-1
 Zagreb, 9. travnja 2025.

Ministrica
 Marija Vučković, v. r.
### NN 75/2025 (2.5.2025.), Odluka o tablici o prosječnim potrebama maloljetnog djeteta

MINISTARSTVO RADA, MIROVINSKOGA SUSTAVA, OBITELJI I SOCIJALNE POLITIKE

982

Na temelju članka 314. stavka 4. Obiteljskog zakona (»Narodne novine«, broj 103/15, 98/19, 47/20, 49/23 – Odluka Ustavnog suda Republike Hrvatske, 156/23) ministar rada, mirovinskoga sustava, obitelji i socijalne politike, donosi

ODLUKU

O TABLICI O PROSJEČNIM POTREBAMA MALOLJETNOG DJETETA

I.

Ovom Odlukom određuju se prosječne potrebe maloljetnog djeteta, u skladu s dobi djeteta i primitcima roditelja obveznika uzdržavanja.

II.

(1) Iznosi uzdržavanja se određuju za svako dijete prema sljedećoj tablici:

|  |  |  |  |
| --- | --- | --- | --- |
| Primitak roditelja obveznika uzdržavanja1 | Mjesečni iznosi uzdržavanja prema dobi djeteta | | |
| 0 – 6 g. | 7 – 12 g. | 13 – 18 g. |
| 1 | 2 | | |
| do 1.318 | 224 | 264 | 290 |
| 1.319 – 1.400 | 231 | 272 | 299 |
| 1.401 – 1.500 | 247 | 290 | 319 |
| 1.501 – 1.600 | 264 | 310 | 341 |
| 1.601 – 1.700 | 281 | 330 | 363 |
| 1.701 – 1.800 | 298 | 350 | 385 |
| 1.801 – 1.900 | 315 | 370 | 407 |
| 1.901 – 2.000 | 332 | 390 | 429 |
| 2.001 – 2.200 | 357 | 420 | 462 |
| 2.201 – 2.400 | 391 | 460 | 506 |
| 2.401 – 2.600 | 425 | 500 | 550 |
| 2.601 – 2.800 | 459 | 540 | 594 |
| 2.801 – 3.100 | 502 | 590 | 649 |
| 3.101 – 3.400 | 553 | 650 | 715 |
| 3.401 – 3.700 | 604 | 710 | 781 |
| 3.701 – 4.000 | 655 | 770 | 847 |
| 4.001 – 4.300 | 706 | 830 | 913 |
| 4.301 – 4.600 | 757 | 890 | 979 |

1 Iznosi u tablici su izraženi u eurima

(2) Iznos uzdržavanja maloljetnog djeteta se određuje u svakom pojedinom slučaju, sukladno odredbama Obiteljskog zakona koji uređuje uvjete i način određivanja uzdržavanja za dijete u odnosu na okolnosti roditelja obveznika uzdržavanja i okolnosti djeteta.

(3) Ako roditelj obveznik uzdržavanja ostvaruje primitak iznad najvišeg iznosa u tablici može mu se odrediti uzdržavanje u iznosu višem od najvišeg iznosa uzdržavanja, vodeći računa da uzdržavanje djeteta ne smije povećati životni standard drugog roditelja.

III.

Danom stupanja na snagu ove Odluke prestaje važiti Odluka o tablici o prosječnim potrebama maloljetnog djeteta (»Narodne novine«, broj 49/24).

IV.

Ova Odluka stupa na snagu prvoga dana od dana objave u »Narodnim novinama«.

Klasa: 011-02/25-01/10
 Urbroj: 524-08/02-03/3-25-11
 Zagreb, 2. travnja 2025.

Ministar
 Marin Piletić, v. r.
### NN 75/2025 (2.5.2025.), Odluka o minimalnim novčanim iznosima potrebnim za mjesečno uzdržavanje djeteta

Ministarstvo rada, mirovinskoga sustava, obitelji i socijalne politike

981

Na temelju članka 314. stavka 1. Obiteljskog zakona (»Narodne novine«, broj 103/15, 98/19, 47/20, 49/23 – Odluka Ustavnog suda Republike Hrvatske, 156/23) ministar rada, mirovinskoga sustava, obitelji i socijalne politike, donosi

ODLUKU

O MINIMALNIM NOVČANIM IZNOSIMA POTREBNIM ZA MJESEČNO UZDRŽAVANJE DJETETA

I. Minimalni novčani iznosi koji predstavljaju minimum iznosa ukupnih materijalnih potreba za mjesečno uzdržavanje maloljetnog djeteta u Republici Hrvatskoj koje je dužan platiti roditelj koji ne stanuje s djetetom, određuju se u postotku od prosječne mjesečne isplaćene neto plaće po zaposlenome u pravnim osobama Republike Hrvatske, koja za 2024. godinu, iznosi 1.318 eura, prema objavi Držav­nog zavoda za statistiku (»Narodne novine«, broj 34/25)

– za dijete do 6 godina 17 % prosječne neto plaće 224 eura

– za dijete od 7 do 12 godina 20 % prosječne neto plaće 264 eura

– za dijete od 13 do 18 godina 22 % prosječne neto plaće 290 eura.

II. Danom stupanja na snagu ove Odluke prestaje važiti Odluka o minimalnim novčanim iznosima potrebnim za mjesečno uzdržavanje djeteta (»Narodne novine«, broj 49/24).

III. Ova Odluka stupa na snagu prvoga dana od dana objave u »Narodnim novinama«.

Klasa: 011-02/25-01/10
 Urbroj: 524-08/02-03/3-25-6
 Zagreb, 14. ožujka 2025.

Ministar
 Marin Piletić, v. r.